Joezjno-Sachalinsk - Wikipedia
Joezjno-Sachalinsk (Russies: Ю́жно-Сахали́нск) is die hoofstad van Sachalin-oblast, Rusland, wat Sachalin-eiland en die Koerile insluit. Die bevolking in 2013 was 190 227. Dit was van 1882 tot 1905 bekend as Wladimirofka (Владимировка) en van 1905 tot 1946 as Tojohara (Japannees: 豊原).
Koördinate: 46°58′N 142°44′O﻿ / ﻿46.967°N 142.733°O﻿ / 46.967; 142.733Koördinate: 46°58′N 142°44′O﻿ / ﻿46.967°N 142.733°O﻿ / 46.967; 142.733
Die vroeë dae van Wladimirofka.
Die stad was aanvanklik ’n klein dorpie met die naam Wladimirofka wat in 1882 deur gevangenes gestig is. Ná die Russies-Japannese Oorlog van 1904–1905 is die suidelike deel van Sachalin-eiland aan Japan toegeken en Wladimirofka is hernoem tot Tojohara.
Aan die einde van die Tweede Wêreldoorlog is die Japannese deel van Sachalin-eiland deur Sowjet-troepe beset. Die stad het deel van die Sowjetunie geword en is Joezjno-Sachalinsk genoem.
Vanweë groot beleggings deur oliemaatskappy in veral die noordelike deel van die eiland, het dit aansienlik gegroei. Die aanvraag na natuurlike hulpbronne deur Japan, China en Suid-Korea verseker dat die eiland nog lank gaan vooruitgaan.
Die meeste inwoners is etniese Russe, maar daar woon ook ’n aansienlike aantal Koreane, asook verskeie minderheidsgroepe, in die stad.
Amptelike webtuiste (ru)
Wikimedia Commons het meer media in die kategorie Joezjno-Sachalinsk.
Ontsluit van "https://af.wikipedia.org/w/index.php?title=Joezjno-Sachalinsk&oldid=2230387"
Last edited on 8 Julie 2020, at 23:58
Die bladsy is laas op 8 Julie 2020 om 23:58 bygewerk.